Army Men: Air Attack

Army Men: Air Attack (dikeluarkan dengan judul Army Men: Air Combat untuk konsol Nintendo 64 dan Game Boy Color) merupakan permainan video yang dikeluarkan oleh syarikat pembangun permainan video, 3DO. Ia merupakan judul kelima dalam siri permainan video Army Men di bawah keluaran 3DO. Permainan video ini juga dikeluarkan untuk konsol PlayStation, Windows dan Nintendo 64.

Permainan video ini tertumpu kepada watak utama iaitu Kapten William Blade yang memimpin pasukan tentera Green yang menentang musuh utamanya iaitu pasukan Tan dalam dunia plastik.

Bentuk permainan 

Tidak seperti judul permainan video lain dalam siri Army Men yang memerlukan pemain mengawal watak-watak, permainan video ini memerlukan pemain mengawal dan menggunakan helikopter sepanjang permainan sehingga selesai plot cerita utama. Ia menawarkan sehingga 4 jenis helikopter iaitu Huey, Chinook, Super Stallion dan Apache, namun begitu pemain akan memulakan permainan dengan hanya 1 helikopter sahaja yang boleh dipilih. Apabila pemain berjaya menghabiskan beberapa peringkat permainan, secara automatik helikopter-helikopter ini boleh dipilih untuk meneruskan permainan.

Dalam permainan video ini, pemain diberi pilihan untuk memilih juruterbang bersama yang terdiri daripada 3 jenis watak berlainan; Hardcore yang memiliki watak suka menggunakan roket, Rawhide juga menggunakan roket dan Woodstock yang menggunakan mesingan. Semasa permainan berlangsung, ianya akan memaparkan peta bagi memudahkan pemain menjejaki kuasa, watak-watak yang perlu diselamatkan mengikut misi yang telah diberi dan peta sekitar permainan. Helikopter pemain juga telah dilengkapkan dengan mesingan yang boleh digunakan untuk menembak musuh.

Rujukan 

Permainan video 1999
Permainan PlayStation
Permainan Windows
Permainan Nintendo 64
Permainan Game Boy Color
Permainan video pemain tunggal
Permainan video multipemain
Army Men